

Broj: 05-04-199-28/22

Datum: 22.08.2022 godine

**- ODLUKA O PONIŠTENJU POSTUPKA JAVNE NABAVKE –**

Na osnovu člana 69. stav 3. člana 70. st. 1, 4. i 6. Zakona o javnim nabavkama BiH („Sl. glasnik BiH“, broj 39/14), na Preporuku Komisije, broj: 05-04-199-27/22 koja je ponovno zasijedala 22.08.2022. godine, u postupku javne nabavke radova na rekonstrukciji, regionalne ceste R-461a „ Srebrenik – Orahovica Donja“, dionica: U Orahovici Gornjoj od st.km. 12+400 do st.km. 12+550 (dionica iz faze II) (Grad Gračanica), direktor JU Direkcija regionalnih cesta TK je donio

**ODLUKU**

**o poništenju postupka javne nabavke** **radova na rekonstrukciji, regionalne ceste R-461a „ Srebrenik – Orahovica Donja“, dionica: U Orahovici Gornjoj od st.km. 12+400 do st.km. 12+550 (dionica iz faze II) (Grad Gračanica)**

**Član 1.**

Poništava se postupak javne nabavke radova na rekonstrukciji, regionalne ceste R-461a „ Srebrenik – Orahovica Donja“, dionica: U Orahovici Gornjoj od st.km. 12+400 do st.km. 12+550 (dionica iz faze II) (Grad Gračanica)iz razloga koji su izvan kontrole ugovornog organa i koji se nisu mogli predvideti u vrijeme pokretanja postupka javne nabavke (član 69. stav 3. Zakona o javnim nabavkama BiH).

**Član 2.**

Za izvršenje ove odluke zadužuje se i ovlašćuje Finansijski savjetnik za ekonomsko-finansijske odnose.

**Član 3**

Ova odluka objavit će se na web-stranici [www.judctk.ba](http://www.judctk.ba) istovremeno sa upućivanjem ponuđačima koji su učestvovali u postupku javne nabavke, u skladu sa članom 70. stav 6. Zakona o javnim nabavkama.

**Član 4.**

 Ova odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71. stav 2. Zakona o javnim nabavkama.

 Član 5.

Odluka o izboru najpovoljnijeg ponuđača broj 05-04-199-13/22 od 26.07.2022.g, Odluka o izboru najpovoljnijeg ponuđača broj 05-04-199-16/22 od 03.08.2022. g., Odluka o izboru najpovoljnijeg ponuđaća broj 05-04-199-20/22 od 08.08.2022 te Odluka o izboru najpovoljnijeg ponuđača broj 05-04-199-24/22 od 18.08.2022 za javnu nabavku radova na rekonstrukciji, regionalne ceste R-461a „ Srebrenik – Orahovica Donja“, dionica: U Orahovici Gornjoj od st.km. 12+400 do st.km. 12+550 (dionica iz faze II) (Grad Gračanica) stavljaju se van snage.

**Obrazloženje**

Postupak javne nabavke pokrenut je Odlukom o pokretanju postupka javne nabavke broj: 05-04-199/22 od 04.07.2022. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 219.487,00 KM.

Obavještenja o nabavci broj 997-1-3-47-3-72/22 objavljeno 04.07.2022. godine, Službeni glasnik BiH broj: 45/22.

Komisija za javnu nabavku imenovana je Rješenjem broj: 05-04-199-3/22 od 18.07.2022. godine. Komisija za javnu nabavku dostavila je dana 19.07.2022. godine Zapisnik o radu Komisije 05-04-199-11/22 sa rezultatima kvalifikacije i preporukom za održavanje e-aukcije.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 5;
* da su blagovremeno zaprimljene 5 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Komisija za provođenje postupka javne nabavke radova na rekonstrukciji, regionalne ceste R-461a „ Srebrenik – Orahovica Donja“, dionica: U Orahovici Gornjoj od st.km. 12+400 do st.km. 12+550 (dionica iz faze II) (Grad Gračanica), je prilikom pregleda i ocjene kvalifikovanosti ponuđača konstatovala da ponude svih pet prijavljenih ponuđača ispunjavaju kvalifikacione uslove propisane tenderskom dokumentacijom.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije.

 U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| Rang | Naziv ponuđača | Cijena ponude | Ukupan broj bodova |
| 1. | d.o.o. Roading Gračanica | 219.437,70 | 100  |
| 2. | Jata Group D.O.O. Srebrenik | 227.795,58 | 96,3 |
| 3. | Komotin d.o.o. Jajce | 252.834,27 | 86,7 |
| 4. | d.o.o. Rial-šped Doboj Istok | 256.639,65 | 85,5 |
| 5. | Balegem d.o.o Gradačac | 260.120,40 | 84,4 |

U skladu sa tenderskom dokumentacijom, data je preporuka za održavanje e-aukcije.

E-aukcija je, na prijedlog Komisije zakazana i održana 21.07.2022 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji.

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Jata group Srebrenik | **107.616,00** | **100** |
| **2.** | d.o.o. Roading Gračanica | **107.836,23** |  **99** |
| **3.** | d.o.o. Komotin Jajce | **159.900,00** |  **67** |
| **4.** | d.o.o. Balegem Gradačac | **164.585,50** |  **65** |
| **5.** | d.o.o Rial-šped Doboj Istok | **256.639,65** |  **42** |

Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-199-12/22 od 26.07.2022. godine. Ponuda ponuđača d.o.o. JATA GROUP Srebrenik, kao prvorangirana u Izvještaju Agencije, je prihvaćena. Cijena ponude najbolje ocijenjenog ponuđača iznosila je 107.616,00 KM bez PDV-a, u postupku javne nabavke radova na rekonstrukciji regionalne ceste R-461a „Srebrenik-Orahovica Donja“, dionica: U Orahovici Gornjoj od st.km 12+400 do st.km 12+550 (dionica iz faze II) (Grad Gračanica).

Tenderskom dokumentacijom izabrani ponuđač bio je dužan dostaviti dokaze lične sposobnosti koji ne smiju biti starija od tri mjeseca računajući od dana dostave ponude. Dokaze o ispunjavanju uslova izabrani ponuđač bio je dužan dostaviti u roku od 7 dana, od dana zaprimanja obavještenja o rezultatima ovog postupka javne nabavke.

Kako prvorangirani ponuđač iste nije dostavio u ostavljenom roku, Komisija za javnu nabavku na ponovnom zasijedanju dana 03.08.2022 je predložila JU Direkcija regionalnih cesta TK da u skladu sa članom 72 stav 3 tačka a) Zakona o javnim nabavkama ugovor dodijeli drugorangiranom ponuđaču d.o.o. Roading Gračanica za ponuđenu cijenu 107.836,23 KM bez PDV-a.

Na osnovu toga, Ugovorni organ je donio Odluku o izboru najpovoljnijeg ponuđača broj 05-04-199-16/22 od 03.08.2022. godine, kojom je ugovor dodijeli drugorangiranom ponuđaču d.o.o. Roading Gračanica za ponuđenu cijenu 107.836,23 KM bez PDV-a.

Dana 08.08.2022. godine, dopisom broj 029-3/22 ponuđač Roading doo Gračanica je Ugovornog organa obavijestio da odustaje od svoje ponude za javnu nabavke radova na rekonstrukciji, regionalne ceste R-461a „ Srebrenik – Orahovica Donja“, dionica: U Orahovici Gornjoj od st.km. 12+400 do st.km. 12+550 (dionica iz faze II).

Na ponovnom zasjedanju Komisije 08.08.2022.g., data je preporuka Ugovornom organu da donese Odluku o izboru najpovoljnijeg ponuđača, kojom se Ugovor dodijeljuje sljedećem najpovoljnijem ponuđaču po rang listi najpovoljnijih ponuđača, **d.o.o. Komotin Jajce za ponuđenu cijenu od 159.900,00 KM bez PDV-a.**

Budući da ni trećerangirani ponuđač Komotin d.o.o. Jajce nije dostavio dokaze lične sposobnosti tražene tenderskom dokumentacijom, u ostavljenom periodu, Komisija je na ponovnom zasijedanju 18.08.2022.godine dala preporuku Ugovornom organu da donese Odluku o izboru najpovoljnijeg ponuđača, kojom će Ugovor dodijeliti sljedećem najpovoljnijem ponuđaču po rang listi najpovoljnih ponuđača, **d.o.o Balegem Gradačac** za ponuđenu cijenu od **164.585,50 KM bez PDV**-a, a sve u skladu sa članom 72 stav 3 tačka a) Zakona o javnim nabavkama.

Na osnovu toga, Ugovorni organ je donio Odluku o izboru najpovoljnijeg ponuđača broj 05-04-199-24/22 od 18.08.2022. godine, kojom je ugovor o dodijeli ponuđaču d.o.o. Balegem Gradačac za ponuđenu cijenu 164.585,50 KM bez PDV-a.

Dana 18.08.2022, dopisom broj 9-2-274/22 ponuđač Balegem d.o.o. Gradačacje obavijestio Ugovornog organa da odustaje od svoje ponude za javnu nabavke radova na rekonstrukciji, regionalne ceste R-461a „ Srebrenik – Orahovica Donja“, dionica: U Orahovici Gornjoj od st.km. 12+400 do st.km. 12+550 (dionica iz faze II).

S obzirom na to da procijenjena vrijednost za javnu nabavku radova na rekonstrukciji, regionalne ceste R-461a „ Srebrenik – Orahovica Donja“, dionica: U Orahovici Gornjoj od st.km. 12+400 do st.km. 12+550 (dionica iz faze II) iznosi 219.487,00 KM bez PDV-a a da ponuda ponuđača Rial-šped Doboj Istok iznosi 256.639,65 KM bez PDV-a, kao sljedećeg najpovoljnijeg ponuđača i znatno je iznad procijenjene vrijednosti, komisija je dala preporuku Ugovornom organu da donese **Odluku o poništenju postupka** u skladu sa članom 69. stav 3. Zakona o javnim nabavkama BiH

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva